নগাঁও জিলাৰ আহোম গাঁও আৰক্ষী চকীৰ অন্তৰ্গত বটদ্ৰৱাৰ সমষ্টিৰ চহৰীয়া গাঁৱত আজি বিয়লি এক চাঞ্চল্যকৰ হত্যাকাণ্ড সংঘটিত হয়।
প্ৰাপ্ত তথ্য মতে বটদ্ৰৱা আৰক্ষী থানাৰ অন্তৰ্গত কদমনিৰ হুছেইন মাৰ্কেটৰ ইমৰান হুছেইনক আজি পুৱাই নুৰ উদ্দিন আৰু বাবুল নামৰ দুজন নলে-গলে লগা বন্ধুৱে ঘৰৰ পৰা মাতি আনিছিল। কিন্তু ৰহস্যজনকভাৱে সন্ধিয়া ইমৰানৰ মৃতদেহ উদ্ধাৰ হয়।
আনহাতে মৃতদেহত আঘাতৰ স্পষ্ট চিন থকালৈ চাই ইমৰানক লগৰ দুই বন্ধুৱে হত্যা কৰা বুলি ইমৰানৰ পৰিয়ালৰ লোকে অভিযোগ উত্থাপন কৰে।
অৱশ্যে কি কাৰণে ইমৰানক হত্যা কৰা হ'ল সেয়া বৰ্তমানলৈকে জানিব পৰা হোৱা নাই যদিও আৰক্ষীৰ তদন্ততহে হত্যাকাণ্ডৰ প্ৰকৃত ৰহস্য পোহৰলৈ আহিব।
আনহাতে স্থানীয় একাংশ ৰাইজে নিচা জাতীয় দ্ৰব্য সেৱনক কেন্দ্ৰ কৰিয়েই এই ঘটনা সংঘটিত হোৱা বুলি সন্দেহ প্ৰকাশ কৰিছে। ইতিমধ্যে ধিং আৰক্ষীয়ে এই ঘটনা সন্দৰ্ভত তদন্ত চলোৱাৰ লগতে পৰিয়ালৰ উত্থাপন কৰা অভিযোগ অনুসৰি দুই বন্ধুক কৰায়ত্ত কৰাৰ বাবে অভিযান অব্যাহত ৰাখিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
